**RP SIA „Rīgas satiksme”**

**Vadošo amatpersonu civiltiesiskās
atbildības apdrošināšana**

*tirgus izpētes vispārīgie nosacījumi un tehniskā specifikācija*

**Saturs:**

1. tirgus izpētes vispārīgie nosacījumi;
2. tehniskā specifikācija apdrošināšanas brokera pakalpojuma sniedzējam;
3. tehniskā specifikācija apdrošināšanas pakalpojumam.

**I**

*tirgus izpētes vispārīgie nosacījumi*

**Informācija par līgumu:** pakalpojumu ietvaros, pasūtītāja noslēgs divus līgumus – līgumu par apdrošināšanas brokera pakalpojuma saņemšanu un par apdrošināšanu.

**Paredzamā līgumcena:** nepārsniedz 34 000 *euro* bez pievienotās vērtības nodokļa (turpmāk – PVN) un ietver visas izmaksas, t. sk. apdrošināšanas brokera darba apmaksu un apdrošināšanas prēmiju.

**Apdrošināšanas brokera pakalpojuma ilgums:** no līguma noslēgšanas dienas līdz apdrošināšanas polises darbības pēdējai dienai.

**Apdrošinošas pakalpojuma (polises) ilgums:** viens (1) gads no apdrošināšanas polises (līguma) iegādes.

**II**

*tehniskā specifikācija apdrošināšanas brokera pakalpojuma sniedzējam*

**Pakalpojuma apraksts:** apdrošināšanas brokeris sniedz RP SIA „Rīgas satiksme” apdrošināšanas brokera pakalpojumus, veicot vispusīgu apdrošināšanas piedāvājumu analīzi (turpmāk – brokera pakalpojums). Brokera pakalpojumam ir jārezultējas ar apdrošināšanas polises, ar kuru tiks apdrošināta RP SIA „Rīgas satiksme” valdes locekļu un padomes locekļu civiltiesiskā atbildība, iegādi.

**Pakalpojuma ietvaros minimāli veicamo darbu saraksts:**

1. Latvijas Republikas, Eiropas Savienības un Eiropas ekonomiskās zonas apdrošināšanas pakalpojumu sniedzēju, atbilstoši iepirkuma priekšmetam, apzināšana;
2. ja nepieciešams, apdrošināšanas tehniskās specifikācijas papildināšana, atbilstoši RP SIA „Rīgas satiksme” akceptam, ar apdrošināšanas nozarei atbilstošām prasībām, lai RP SIA „Rīgas satiksme” iegūtu iespējamai izdevīgu piedāvājumu;
3. lietpratēja atzinuma sastādīšana ar vispusīgas apdrošināšanas piedāvājumu analīzes rezultātiem, norādot apdrošināšanas pakalpojuma sniedzēju, kuram būtu piešķiramas līguma noslēgšanas tiesības;
4. apdrošināšanas polises administrēšana.

**III**

*tehniskā specifikācija apdrošināšanas pakalpojumam*

1. Apdrošināšanas ņēmējs ir RP SIA „Rīgas satiksme”, reģistrācijas Nr. 40003619950.
2. Apdrošināšanas objekts – RP SIA „Rīgas satiksme” valdes un padomes locekļu atbildības par finansiāliem zaudējumiem, kas var rasties pienākumu neizpildes, nevērības, neuzmanības, kļūdas vai maldinoša apgalvojuma rezultātā viņu pilnvaru un pienākumu ietvaros, un, kuri jāsedz atbilstoši tiesas spriedumam vai citam galīgam nolēmumam.
3. RP SIA „Rīgas satiksme” apdrošināmās personas:
	1. valdes locekļi;
	2. padomes locekļi.
4. Segumam jāsedz zaudējumi, kuri ir radušies prasību dēļ, kas celtas pret aprošinātajām personām.
5. Ar trešo personu ir saprotama ikviena persona, kura ir cēlusi prasību pret RP SIA „Rīgas satiksme” apdrošināto personu.
6. Atlīdzināmās izmaksas:
	1. zaudējumi;
	2. zaudējumu samazināšanas izmaksas;
	3. juridiskās aizstāvības, pārstāvības un tiesvedības izmaksas;
	4. izmeklēšanas un ekspertīžu izmaksas;
	5. atrauto peļņu;
	6. citus zaudējumus, kurs ir atzinusi kompetentā iestāde vai tiesa.
7. Papildus apdrošināšanas segumā iekļaujamie nosacījumi:
	1. apdrošināšanas pakalpojumu sniedzējam ir jāsedz izmaksas par aizstāvību krimināllietās, ja pastāv nosacījums (varbūtība) par apdrošinātās personas nevainīgumu;
	2. jāpastāv priekšapmaksas nosacījumam (avansam).
8. Apdrošināšanas perioda atbildības limits par vienu gadījumu un polises darbības laikā kopā ir vismaz 10 000 000 *euro*.
9. Apakšlimits attiecībā uz zaudējumu noregulēšanas vidutāja izdevumie ne mazāks kā 200 000 *euro* par vienu apdrošināšanas gadījumu un apdrošināšanas periodu kopā.
10. Apakšlimits attiecībā uz neatliekamajām izmaksām ne mazāks kā 200 000 *euro* par vienu apdrošināšanas gadījumu un apdrošināšanas periodu kopā.
11. Apdrošināšanas polises darbības laiks – viens gads no noslēgšanas dienas.
12. Pašrisks par apdrošināšanas gadījumu nav paredzēts.
13. Apdrošināšanas teritorija: vismaz Eiropas Savienības, Eiropas Ekonomiskās zonas valstis un Lielbritānijas un Ziemeļīrijas Apvienotā Karaliste.
14. Atlīdzības izmaksas pamats: zaudējumu atklāšanās apdrošināšanas polises darbības laikā.
15. Retroaktīvais periods – bez ierobežojuma.
16. Piemērojamā jurisdikcija – Latvijas Republika.
17. Apdrošināšanas atlīdzības izmaksājama ne vēlāk kā viena mēneša laikā pēc visu dokumentu, kas attiecas uz apdrošināšanas gadījumu, iesniegšana.